વાહન વ્‍યવહાર વિભાગની આવકમાં પારદર્શિતા સાથે,રાજ્‍કિય તિજોરીમાં વધુમાં વધુ યોગદાન આપવાની હિમાયત કરતા કલેક્‍ટર શ્રી કુમારે ૨૯માં માર્ગ સલામતી સપ્તાહનો પ્રારંભ કરતા વધુમાં ઉમેર્યું હતું કે,આંતરરાજ્‍ય ધોરી માર્ગ ઉપર આવનજાવન કરતા વાહનોમાં,ઑવરલોડેડ ગાડીઓ ઉપર જરૂરી નિયંત્રણ રાખી,પ્રજાકિય જાનમાલની નુકશાની અટકાવવામાં તકેદારી આવશ્‍યક છે. તા. ૨૯ જાન્‍યુઆરીથી, ૪ ફેબ્રુઆરી,૨૦૧૮ દરમિયાન વાહન વ્‍યવહાર વિભાગ દ્વારા હાથ ધરાયેલા ૨૯માં માર્ગ સલામતી સપ્તાહ ઉજવણીનો પ્રારંભ કરાવતા ડાંગ જિલ્લાના વાહન ચાલકોને નીતિ નિયમો, ને શિસ્‍ત સાથે વાહનો હંકારવા માટે આહ્‍વાન કર્યું હતું.